Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: Melléklet a 35/1999. (VIII. 13.) EüM rendelethez
Paragraph Index: 233

b) A munkahelyi környezet és a termelési folyamat egészségügyi vonatkozásainak folyamatos nyomon követésével kapcsolatos feladatok: A foglalkozás-egészségügyi ápoló legyen képes — az érvényben lévő közegészségügyi, ezen belül munkaegészségügyi, valamint munkabiztonsági szabályok megsértésének felismerésére, és felhívni a munkáltatók és munkavállalók figyelmét azok gyakorlatban történő betartatására, — a munkahelyek kialakítását közegészségügyi, ezen belül munkaegészségügyi, valamint környezet-egészségügyi szempontból vizsgálni (üzemtelepítés, vízellátás, szennyvízelvezetés, üzemi hulladék és szemétkezelés, üzemi szociális létesítmények — munkahelyi étkeztetés —, munkahelyek világítása, üzemek szellőztetése, fűtés), — foglalkozásból eredő expozíciós tényezőket (fizikai, kémiai, biológiai) felderíteni, az ehhez szükséges műszeres vizsgálatokban közreműködni, — pszichoszociális kóroki tényezőket felderíteni, — a munkavállalók személyi higiénéjével kapcsolatos előírások betartását figyelemmel kísérni, — munkahelyek, szociális helyiségek tisztaságát ellenőrizni (öltözők, mosdók, fürdők higiénéje), — veszélyes anyagok, anyagcsoportok (mérgező hatású, rákkeltő, teratogen, allergizáló anyagok) használatát ismerni, és ezen anyagokkal dolgozók munkavégzését, munkakörülményeit folyamatosan nyomon követni, 1999/71. szám — az előforduló fertőző megbetegedésekkel kapcsolatos munkahelyen járványügyi feladatokat ellátni (fertőző beteg elkülönítése, megfigyelése, szállítása, fertőtlenítés, fertőző betegségek be- és kijelentése).

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes